A Kormány tagjainak feladat- és hatásköréről szóló Kormányrendelet alapján a Kormány vízvédelemért felelős tagja a belügyminiszter. Ebből következően a földművelésügyi miniszter irányítása alá tartozó környezetvédelmi és természetvédelmi felügyelőségektől a belügyminiszter irányítása alá tartozó vízvédelmi hatóságokhoz kerülnek a vízvédelemmel összefüggő feladatok.

A vízvédelmi feladat- és hatásköröknek a Kormány más tagja, valamint más hatóság általi ellátásával összefüggésben szükségessé vált a nitrátérzékeny területeknek a MePAR szerinti blokkok szintjén történő közzétételéről szóló FVM rendelet és a vizek mezőgazdasági eredetű nitrátszennyezéssel szembeni védelméhez szükséges cselekvési program részletes szabályairól, valamint az adatszolgáltatás és nyilvántartás rendjéről szóló FVM rendelet módosítása.